	Tantárgy neve: Alkalmazott műanyag technológia
	Kreditértéke: 2

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 90% gyakorlat, 10% elmélet (kredit%)

	A tanóra
 típusa: gyakorlat és óraszáma: 40 az adott félévben,

nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): gyj.
Az ismeretellenőrzésben alkalmazandó további (sajátos) módok
 (ha vannak): 

	A tantárgy tantervi helye (hányadik félév): 4. félév

	Előtanulmányi feltételek (ha vannak): Alkalmazott kémia elmélet 1-3


	Tantárgy-leírás: az elsajátítandó ismeretanyag tömör, ugyanakkor informáló leírása

	A tantárgy programja a szintetikus polimerek, műanyagok restaurátori célú alkalmazásainak elsajátítására épül. A témakörök az alábbiak:

Különböző műtárgymásolatok (fém, kő, kerámia, csont, üveg) készítésének célja, anyagai és módszerei. 
A különböző típusú műanyagok tulajdonságai; tölthetőségük, megmunkálhatóságuk, felületi alakíthatóságuk. A műanyag felületek festése, lakkozása, a fém, kő, kerámia, csont és üveg imitálása műanyag felületen.

Formavétel különböző anyagú műtárgyakról, formavételi és negatív készítő anyagok típusai és tulajdonságai, az izolálás jelentősége, anyagai és módja.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	

	Török Klára: Szerves és műanyag kémiai ismeretek – jegyzet. Magyar Nemzeti Múzeum, Budapest, 1991

Tímárné Balázsy Ágnes: Műanyagok a műtárgyvédelemben. Múzeumi restaurátor és módszertani központ, Budapest, 1978 

Tímárné Balázsy Ágnes: Műtárgyak szerves anyagainak felépítése és lebomlása. Magyar Nemzeti Múzeum Budapest, 1993.  

Műanyagok - Egyetemi tananyag, írta: Pukánszky Béla, Móczó János lektorálta: Zsuga Miklós  

Budapesti Műszaki és Gazdaságtudományi Egyetem Vegyészmérnöki és Biomérnöki Kar Fizikai Kémia és Anyagtudományi Tanszék Budapest 2011.  

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása

Specializált ismeretekkel rendelkezik a különböző műtárgymásolatok (fém, kő, kerámia, csont, üveg) készítésének anyagairól és módszereiről. Ismeri a különböző műanyagok tulajdonságait, tisztában van a tölthetőség, megmunkálhatóság, felületi alakíthatóság lehetőségeivel. Ismeri a műanyag felületek felületének festési, lakkozási módszereit, a különféle műtárgyalkotó anyagok (fém, kő, kerámia, csont, üveg) műanyaggal való imitálásának eljárásait. Elsajátítja a különböző anyagú műtárgyakról való formavétel, negatívkészítés eljárásait.

Specializált ismeretekkel rendelkezik a restaurálás műanyagokkal kapcsolatos anyagtani, technikatörténeti elméleteiről, és az ezekhez kapcsolódó alapelvek, szakelméleti kutatások területeiről.
b) képességei 

Képes a képzés során megszerzett műanyag technológiai ismeretekből, mint eszköztárból megfelelő módon választani. 
Képes a restaurálás tanulásához szükséges alaptudások használatára, a restaurátori munka folyamán felmerülő műanyag technológiai feladatok meghatározására kérdések feltárására, jellegzetességek felismerésére. 
Saját szakmai tevékenységébe képes műanyag technológiai szakismereteinek elemeit beemelni. 

c) attitűdje 

Aktívan keresi az új ismereteket, módszereket, kreatív megvalósítási lehetőségeket a műanyagok alkalmazása területén is. Kiforrott kritikai érzékkel viszonyul a műtárgyakat alkotó anyagok valamint az alkalmazott műanyagféleségek jellegzetességeihez. Alkotó módon és megfelelő kritikai érzékkel képes használni a tevékenysége alapjául szolgáló technikai, anyagi és információs forrásokat. 

d) autonómiája és felelőssége 

Kialakított szakmai véleményét döntési helyzetekben képes önállóan képviselni. 
A féléves tematika lebontott rövid ismertetése:
A műgyanták szerkezeti felépítése, és alkalmazási lehetőségei a műtárgyak másolatkészítése során. Műtárgyak negatívkészítésének lehetőségei, szempontjai, etikai elvárásai. A különböző műgyantatípusok alkalmazási lehetőségei, és a műtárgymásolatok felületi megmunkálásának folyamata. A műtárgymásolatok végleges esztétikai megjelenés kialakításának lehetőségei, anyagai. 



	Tantárgy felelőse (név, beosztás, tud. fokozat): Heitler András DLA, egyetemi docens

	Tantárgy oktatásába bevont oktató(k) és elérhetősége(ik): Czifrák László czifrak.laszlo@mke.hu

	A tantárgy tanításának időpontja/helyszíne: 

Az oktatás tömbösített órák keretében zajlik, 2026. május 15., 18., 19., 20., 21., 22.

MNMKK MNM ORRK, 1087 Bp. Könyves K. krt. 40.

	Tantárgykódja: RMN-ALMŰ01-23-C

	Felelős tanszéke: Restaurátor Tanszék

	Képzési idő szemeszterekben: 1 szemeszter

	Tanórák száma összesen: 40 tanóra

	Tanulmányi követelmények: részvétel a gyakorlaton, minimum 2 db műanyag másolat elkészítése

	Oktatási módszerek: frontális előadás, a technológia bemutatása

	Javasolt tanulási módszerek: szakirodalom tanulmányozása, a műanyagok tulajdonságainak és viselkedésének kipróbálása gyakorlatban

	A hallgató egyéni munkával megoldandó feladatainak száma: 2

	Felhasználható fontosabb technikai és egyéb segédeszközök: laptop, projektor, műanyag másolatok készítéséhez szükséges eszközök, anyagok

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és választhatóan felvevő  hallgatóval együtt): korlátlan/korlátozott: 12 fő




















